pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรียืนยันไม่ยกเลิกใช้มาตรา 44 ควบคุมพื้นที่วัดพระธรรมกาย จนกว่าพระธัมมชโย อดีตเจ้าอาวาสจะมอบตัว หรือดำเนินคดีได้
วันพุธที่ 22 กุมภาพันธ์ 2560
นายกรัฐมนตรียืนยันไม่ยกเลิกใช้มาตรา 44 ควบคุมพื้นที่วัดพระธรรมกาย จนกว่าพระธัมมชโย อดีตเจ้าอาวาสจะมอบตัว หรือดําเนินคดีได้
นายกรัฐมนตรียืนยันไม่ยกเลิกใช้มาตรา 44 ควบคุมพื้นที่วัดพระธรรมกาย จนกว่าพระธัมมชโย อดีตเจ้าอาวาสจะมอบตัว หรือดําเนินคดีได้
วันนี้ (21 กุมภาพันธ์ 2560) เวลา 15.35 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงปัญหาการตรวจค้นวัดพระธรรมกายกรณีสถานีโทรทัศน์บางช่อง และพิธีกรบางคนออกมาระบุว่า รัฐบาลไม่สามารถใช้อํานาจตามมาตรา 44 ดําเนินการกับวัดธรรมกายได้ว่า เรื่องนี้หากไม่ปฏิบัติตามกฎหมาย ปัญหาก็จะเกิด กลายเป็นการเชียร์มวย ดูกันว่าใครจะชนะระหว่างพระกับเจ้าหน้าที่ ถามว่าเกิดประโยชน์อะไรกับบ้านเมืองบ้างไหม เรื่องนี้เป็นคดีความ ถ้าสู้กันตามกระบวนการทุกอย่างก็จบ
ส่วนกรณีที่เจ้าหน้าที่ตํารวจออกมาระบุว่า 7 วัน คือหมายความว่าต้องรู้ว่าจะทําอย่างไรต่อไป วันนี้มีการทํางานร่วมกันทั้งสํานักพระพุทธศาสนาแห่งชาติ และมหาเถรสมาคมต่างหารือร่วมกันเพื่อทําให้วัดพระธรรมกาย  เป็นสถานที่ที่ประชาชนสามารถเข้าไปได้ไม่แตกต่างจากที่อื่น ส่วนคดีความเป็นเรื่องของบุคคล ใครทําผิดก็ต้องดําเนินการตามกฎหมาย
สําหรับกรณีที่วัดพระธรรมกายมีการต่อเติมอาคาร และใช้ไฟฟ้าที่ไม่ได้รับอนุญาตจากทางการ ซึ่งอาจเข้าข่ายผิดกฎหมายนั้น นายกรัฐมนตรีกล่าวว่า คนทําผิดกฎหมายยังไม่มาขึ้นศาลตามกระบวนการ จึงอย่าเพิ่งถามว่าผู้ว่าราชการจังหวัด หรือผู้ที่เกี่ยวข้องจะมีความผิดหรือไม่ ดังนั้นสื่อมวลชน จึงควรบอกผู้ที่กระทําความผิดให้มามอบตัว เพราะเป็นหน้าที่ของสื่อ
ส่วนเรื่องที่วัดพระธรรมกายขอให้ยกเลิกมาตรา 44 นายกรัฐมนตรีกล่าวยืนยันว่า ไม่ยกเลิก เพราะยังไม่จบเรื่องแล้วจะยกเลิกได้อย่างไร กฎหมายเลิกได้ที่ไหน ในเมื่อยังนําตัวผู้กระทําความผิดมาดําเนินคดีไม่ได้ ซึ่งเป็นพื้นที่ที่ต้องควบคุมไปตลอดจนกว่าพระธัมมชโย อดีตเจ้าอาวาสจะมอบตัวหรือดําเนินคดีได้ พร้อมมีการบริหารจัดการใหม่วัดธรรมกายใหม่
----------------------------------------
รัฐบาลไทย-ข่าวทำเนียบรัฐบาล-รองนายกฯ ประจิน เป็นประธานส่งมอบโครงการ “เสริมสร้างคุณภาพชีวิตของนักเรียนในโรงเรียนที่ด้อยโอกาส” จ.นครพนม
วันจันทร์ที่ 12 กุมภาพันธ์ 2561
รองนายกฯ ประจิน เป็นประธานส่งมอบโครงการ “เสริมสร้างคุณภาพชีวิตของนักเรียนในโรงเรียนที่ด้อยโอกาส” จ.นครพนม
รองนายกฯ
พล.อ.อ.ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานพิธีส่งมอบโครงการ “เสริมสร้างคุณภาพชีวิตของนักเรียนในโรงเรียนที่ด้อยโอกาส” โดยมี พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม ดร.มนต์ชัย หนูสง กรรมการผู้จัดการใหญ่ บริษัท ทีโอที จํากัด (มหาชน) และนายสมชาย วิทย์ดํารงค์ ผู้ว่าราชการจังหวัดนครพนม เข้าร่วมพิธีฯ ซึ่งมี นายอุทิศ นนเลาพล ผู้อํานวยการโรงเรียนบ้านดงวิทยาคาร เป็นผู้รับมอบ ทั้งนี้ โครงการดังกล่าวมีวัตถุประสงค์เพื่อเป็นการพัฒนาโครงสร้างพื้นฐาน ส่งเสริมหลักโภชนาการและคุณภาพอนามัยที่ดี ยกระดับคุณภาพวิชาการด้วยระบบเทคโนโลยีอินเทอร์เน็ตเพื่อการศึกษา สร้างสภาพแวดล้อมและบรรยากาศที่ดีต่อการใช้ชีวิตของนักเรียน ซึ่งนับเป็นส่วนหนึ่งในการสร้างโอกาสช่วยเหลือสังคมของหน่วยงานภาครัฐด้านการพัฒนาเยาวชนตามกรอบยุทธศาสตร์ชาติ 20 ปี เพื่อบรรลุวิสัยทัศน์ชาติให้มีความมั่นคง มั่งคั่ง ยั่งยืน เมื่อวันที่ 11 กุมภาพันธ์ 2561 ณ โรงเรียนบ้านดงวิทยาคาร ตําบลนาขมิ้น อําเภอโพนสวรรค์ จังหวัดนครพนม
***********************
รัฐบาลไทย-ข่าวทำเนียบรัฐบาล-ปลัดกระทรวงยุติธรรม พร้อมคณะ เข้าเยี่ยมชมงาน "อุ่นไอรัก คลายความหนาว" ณ พระลานพระราชวังดุสิตและสนามเสือป่า
วันเสาร์ที่ 3 มีนาคม 2561
ปลัดกระทรวงยุติธรรม พร้อมคณะ เข้าเยี่ยมชมงาน "อุ่นไอรัก คลายความหนาว" ณ พระลานพระราชวังดุสิตและสนามเสือป่า
ศาสตราจารย์วิศิษฏ์ วิศิษฏ์สรอรรถ ปลัดกระทรวงยุติธรรม นําคณะผู้บริหาร  ข้าราชการและเจ้าหน้าที่ในสังกัดสํานักงานปลัดกระทรวงยุติธรรม เข้าเยี่ยมชมงาน “อุ่นไอรัก คลายความหนาว”
ในวันศุกร์ที่ ๒ มีนาคม ๒๕๖๑ เวลา ๑๗.๓๐ น.
ศาสตราจารย์วิศิษฏ์ วิศิษฏ์สรอรรถ ปลัดกระทรวงยุติธรรม นําคณะผู้บริหาร
ข้าราชการและเจ้าหน้าที่ในสังกัดสํานักงานปลัดกระทรวงยุติธรรม
เข้าเยี่ยมชมงาน “อุ่นไอรัก คลายความหนาว”
ณ พระลานพระราชวังดุสิต และสนามเสือป่า
ซึ่งในส่วนของกระทรวงยุติธรรม โดยโครงการกําลังใจในพระดําริพระเจ้าหลานเธอ พระองค์เจ้าพัชรกิติยาภา
ได้ร่วมกับกรมราชทัณฑ์จัดกิจกรรมออกร้านกําลังใจภายในงาน “อุ่นไอรัก คลายความหนาว”
โซนพื้นที่ ๖ (ฝั่งซ้าย) สนามเสือป่า โดยการจัดบูธนิทรรศการและจําหน่ายผลิตภัณฑ์จากฝีมือผู้ต้องขัง
เพื่อช่วยเหลือผู้ก้าวพลาดให้กลับคืนสู่สังคม การสาธิตการทําขนมไทย อาหารไทย วาดภาพจิตรกรรม
การประดิษฐ์มาลัยกระดาษทิชชู มาลัยสบู่และดินหอม บริการนวดเท้า พร้อมทั้งจัดการแสดงจากผู้ต้องขัง
สําหรับผู้ที่สนใจสามารถเข้าร่วมงานได้ตั้งแต่วันนี้จนถึงวันที่ ๑๑ มีนาคม ๒๕๖๑
ตั้งแต่เวลา ๑๐.๓๐ – ๒๑.๐๐ น. (วันศุกร์ - วันเสาร์ เวลา ๑๐.๓๐ – ๒๒.๐๐ น. )
ณ พระลานพระราชวังดุสิต และสนามเสือป่า โดยไม่เสียค่าบัตรผ่านประตู
รัฐบาลไทย-ข่าวทำเนียบรัฐบาล-สธ. เผยยังคงพบผู้ป่วยติดเชื้อไวรัสโคโรนาสายพันธุ์ใหม่ 2019 รายใหม่ เชิญชวนประชาชนพกหน้ากากอนามัยติดตัวป้องกันตนเอง
วันศุกร์ที่ 31 มกราคม 2563
สธ. เผยยังคงพบผู้ป่วยติดเชื้อไวรัสโคโรนาสายพันธุ์ใหม่ 2019 รายใหม่ เชิญชวนประชาชนพกหน้ากากอนามัยติดตัวป้องกันตนเอง
กระทรวงสาธารณสุขเผย คณะผู้เชี่ยวชาญด้านโรคติดต่ออุบัติใหม่ 3 ด้าน ยืนยันพบผู้ป่วยโรคปอดอักเสบจากเชื้อไวรัสโคโรนาสายพันธุ์ใหม่ 2019 เพิ่มอีก 5 ราย เป็นคนจีน 4 ราย และไทย 1 ราย ขอเชิญประชาชนใช้หน้ากากอนามัยจากผ้าพกไว้ติดตัวป้องกันตนเองจากโรคติดต่อ
กระทรวงสาธารณสุขเผย คณะผู้เชี่ยวชาญด้านโรคติดต่ออุบัติใหม่ 3 ด้าน ยืนยันพบผู้ป่วยโรคปอดอักเสบจากเชื้อไวรัสโคโรนาสายพันธุ์ใหม่ 2019 เพิ่มอีก 5 ราย เป็นคนจีน 4 ราย และไทย 1 ราย ขอเชิญประชาชนใช้หน้ากากอนามัยจากผ้าพกไว้ติดตัวป้องกันตนเองจากโรคติดต่อทางเดินหายใจ
บ่ายวันนี้ (31 มกราคม 2563 เวลา 16.00 น.) ที่กระทรวงสาธารณสุข นายแพทย์สุขุม กาญจนพิมาย ปลัดกระทรวงสาธารณสุข พร้อมด้วยนายแพทย์สุวรรณชัย วัฒนายิ่งเจริญชัย อธิบดีกรมควบคุมโรค แถลงข่าวภายหลังได้ข้อสรุปจากคณะผู้เชี่ยวชาญด้านโรคติดต่ออุบัติใหม่ 3 ด้าน (ด้านคลินิก ด้านระบาดวิทยา และด้านห้องปฏิบัติการ) ว่าพบผู้ป่วยโรคปอดอักเสบจากเชื้อไวรัสโคโรนาสายพันธุ์ใหม่ 2019 เพิ่มอีก 5 ราย ทําให้มีผู้ป่วยสะสมรวม 19 ราย ปัจจุบันกลับบ้านได้แล้ว 7 ราย เหลือนอนที่โรงพยาบาล 12 ราย
โดยผู้ป่วยยืนยันรายใหม่เป็นชายชาวจีน 4 ราย มีประวัติการเดินทางมาจากเมืองอู่ฮั่น มณฑลหูเป่ย์ และชายชาวไทย 1 ราย อาชีพขับแท็กซี่ ซึ่งเป็นผู้ป่วยคนไทยรายแรกที่ไม่มีประวัติเดินทางไปประเทศจีน ทั้งนี้เนื่องจากกระทรวงสาธารณสุขได้ขยายการเฝ้าระวัง และคัดกรองโรคไปยังผู้ที่มีอาชีพสัมผัสกับกลุ่มชาวจีน จึงสามารถตรวจจับผู้ป่วยรายนี้ได้ ขณะนี้ทีมสอบสวนและควบคุมโรคได้ลงพื้นที่ค้นหาผู้สัมผัสเสี่ยงสูงได้ครบถ้วนแล้ว ผลการตรวจเบื้องต้นทุกรายเป็นลบ
นายแพทย์สุขุม กล่าวต่อว่า สถานการณ์ภาพรวมของทั่วโลกขณะนี้ เริ่มพบผู้ป่วยภายในประเทศ เช่น สหรัฐอเมริกา ญี่ปุ่น เกาหลีใต้ เป็นต้น สําหรับการตรวจพบผู้ป่วยยืนยันติดเชื้อในประเทศสะท้อนให้เห็นถึงศักยภาพของระบบเฝ้าระวังของประเทศไทย ซึ่งมีการยกระดับตามสถานการณ์อยู่ตลอดเวลา ทําให้พบผู้ป่วย สามารถเข้าไปควบคุมไม่ให้แพร่กระจายไปในวงกว้าง ทั้งนี้ จากการประเมินของผู้เชี่ยวชาญความเสี่ยงที่คนไทยมีจะสัมผัสเชื้อปอดอักเสบจากเชื้อไวรัสโคโรนาสายพันธุ์ใหม่ 2019 ยังอยู่ในระดับต่ํา แต่เพื่อความไม่ประมาทยังคงมีการเฝ้าระวังอย่างเข้มข้น และขอแนะนําให้คนไทยปฏิบัติตัวเพื่อป้องกันตัวเองและป้องกันการแพร่ระบาดของโรค ขอให้หลีกเลี่ยงการอยู่ในสถานที่แออัด หรือมีมลภาวะ และไม่อยู่ใกล้ชิดผู้ป่วยไอจาม ขอเชิญชวนประชาชนพกหน้ากากอนามัยจากผ้าไว้ติดตัวเพื่อป้องกันตนเองจากโรคติดต่อทางเดินหายใจ หมั่นล้างมือให้สะอาดอยู่เสมอด้วยน้ํา และสบู่ หรือแอลกอฮอล์เจลล้างมือ หากมีไข้ มีอาการระบบทางเดินหายใจ เช่น ไอ เจ็บคอ มีน้ํามูก ให้สวมหน้ากากอนามัย และรีบไปพบแพทย์ทันที
สําหรับผู้ขับรถโดยสารสาธารณะและผู้ใช้บริการขอให้ดูแลสุขลักษณะส่วนบุคคล สวมหน้ากากอนามัย หมั่นล้างมือให้สะอาดอยู่เสมอด้วยน้ํา และสบู่ หรือแอลกอฮอล์เจลล้างมือแอลกอฮอล์ หมั่นทําความสะอาดยานพาหนะหลังให้บริการ หากพบผู้โดยสารมีอาการไอ จาม มีน้ํามูก ขอความร่วมมือผู้โดยสารสวมหน้ากากอนามัย หากเป็นไปได้ให้เตรียมเจลล้างมือแอลกอฮอล์สํารองไว้ หากมีข้อสงสัยเพิ่มเติม สอบถามได้ที่ สายด่วนกรมควบคุมโรค 1422 หรือเว็บไซต์https://ddc.moph.go.th/viralpneumonia/intro.php และ Line@/เพจเฟสบุ๊ค : รู้กันทันโรค เพจเฟสบุ๊ค : กรมควบคุมโรค กระทรวงสาธารณสุข
************************** 31 มกราคม 2563
รัฐบาลไทย-ข่าวทำเนียบรัฐบาล-แนะวิธีฟื้นฟูบ้านหลังน้ำท่วม
วันจันทร์ที่ 30 กันยายน 2562
แนะวิธีฟื้นฟูบ้านหลังน้ําท่วม
..
#ไทยคู่ฟ้า ขณะนี้สถานการณ์น้ําท่วมในหลายพื้นที่ลดลงแล้ว จึงฝากถึงประชาชนในพื้นที่ประสบภัย ก่อนเข้าไปในตัวบ้านขอให้คํานึงถึงความปลอดภัยเป็นสําคัญ โดยเฉพาะเรื่อง "ไฟฟ้า" หากมีเครื่องใช้ไฟฟ้าที่จมน้ํา ห้ามใช้งานทันที ควรเรียกช่างไฟฟ้าที่มีความรู้ความชํานาญมาตรวจนะครับ
รัฐบาลไทย-ข่าวทำเนียบรัฐบาล-ยกเลิกกรอกใบ ตม.6 อำนวยความสะดวกผู้เดินทางสัญชาติไทย
วันศุกร์ที่ 10 พฤศจิกายน 2560
ยกเลิกกรอกใบ ตม.6 อํานวยความสะดวกผู้เดินทางสัญชาติไทย
เพื่อลดความแออัดบริเวณหน้าด่านตรวจคนเข้าเมือง ให้คนไทยสะดวกสบายมากขึ้น ต่างชาติรอคิวน้อยลง
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบให้ผู้เดินทางสัญชาติไทยไม่ต้องกรอกแบบรายการบุคคลในการเดินทางเข้าหรือออกประเทศ หรือใบ ตม.6 ณ ด่านตรวจคนเข้าเมือง ตั้งแต่วันที่ 16 ก.ย.ที่ผ่านมา ไม่ว่าจะเดินผ่านช่องตรวจอนุญาตปกติหรือผ่านเครื่องตรวจหนังสือเดินทางอัตโนมัติ เพียงยื่นหนังสือเดินทางเพื่อสแกนและตรวจลงตราก็ถือว่าผ่าน ตม.แล้ว ทั้งนี้ เพื่ออํานวยความสะดวก ช่วยประหยัดเวลา และเพิ่มความคล่องตัวแก่ผู้เดินทาง ส่วนกรณีของชาวต่างชาติยังคงต้องกรอกใน ตม.6 เช่นเดิม เพื่อประโยชน์ด้านความมั่นคงและการท่องเที่ยวที่มีคุณภาพ โดยนายกรัฐมนตรีประสงค์ที่จะแก้ไขปัญหาความแออัดและล่าช้าบริเวณด่านตรวจคนเข้าเมือง และสร้างภาพลักษณ์ที่ดีในการบริการตรวจคนเข้าเมืองของไทยอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“พล.ต.อ.อดุลย์ฯ”กำชับดูแลลูกจ้างโรงงานผลิตถุงมือยาง จ.ตรัง อย่างครบวงจร
วันพฤหัสบดีที่ 8 กุมภาพันธ์ 2561
“พล.ต.อ.อดุลย์ฯ”กําชับดูแลลูกจ้างโรงงานผลิตถุงมือยาง จ.ตรัง อย่างครบวงจร
รมว.แรงงาน สั่งการแรงงานจังหวัดตรังประสานหน่วยในสังกัดและเกี่ยวข้องดูแลช่วยเหลือคนงานเหตุเพลิงไหม้โรงงานผลิตถุงมือยาง จ.ตรัง อย่างครบวงจร พร้อมรายงานผลให้ทราบ ลูกจ้างต้องได้รับการคุ้มครองสิทธิตามกฎหมาย สิทธิประกันสังคม
รมว.แรงงาน สั่งการแรงงานจังหวัดตรังประสานหน่วยในสังกัดและเกี่ยวข้องดูแลช่วยเหลือคนงานเหตุเพลิงไหม้โรงงานผลิตถุงมือยาง จ.ตรัง อย่างครบวงจร พร้อมรายงานผลให้ทราบ ลูกจ้างต้องได้รับการคุ้มครองสิทธิตามกฎหมาย สิทธิประกันสังคม ความต้องการพัฒนาฝีมือแรงงานและตําแหน่งงานใหม่รองรับ ส่วนสํานักงานแรงงานไทย รมว.แรงงานได้สั่งการให้ สนร.ไทเป รายงานสถานการณ์แผ่นดินไหวในไต้หวันอย่างใกล้ชิดที่มีผลกระทบต่อแรงงานไทยอย่างไร
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยภายหลังการประชุมศูนย์ปฏิบัติการกระทรวงแรงงาน (ศปก.รง.) ว่า จากกรณีเกิดเหตุเพลิงไหม้บริษัทไทยกองจํากัดเลขที่ 85 ม.6 ต.ควนธานี อ.กันตัง จ.ตรัง ซึ่งเป็นสถานประกอบกิจการผลิตถุงมือยาง เมื่อวันที่ 4 ก.พ.61 นั้น พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ได้มีข้อสั่งการให้แรงงานจังหวัดเป็นหน่วยหลักร่วมกับหน่วยงานในสังกัดประสานการให้ความช่วยเหลือดูแลคนงานอย่างครบวงจรและรายงานผลให้ทราบ เพื่อให้การคุ้มครองแรงงานตามสิทธิทางกฎหมาย สิทธิประกันสังคม ความต้องการพัฒนาฝีมือแรงงาน รวมถึงตําแหน่งงานใหม่รองรับโดยเบื้องต้นสํานักงานสวัสดิการและคุ้มครองแรงงานจังหวัดตรังได้เข้าไปหารือกับผู้บริหารของบริษัทฯ แล้ว พบว่า โรงงานมีพนักงานทั้งหมดประมาณ 1,100 คน แยกเป็นพนักงานที่อยู่ในส่วนโกดังสินค้าที่ผลิตแล้วเพื่อเตรียมส่งออกเป็นจุดที่เกิดเพลิงไหม้ประมาณ 200 คน ส่วนที่เป็นการผลิตสามารถดําเนินการผลิตต่อไปได้ ซึ่งไม่ได้รับผลกระทบแต่อย่างใด
นางเพชรรัตน์ฯ กล่าวต่อว่า กรณีดังกล่าวสถานประกอบการสามารถใช้มาตรา 75 เข้ามาดําเนินการ
ตามพ.ร.บ.คุ้มครองแรงงาน 2541 แก้ไขเพิ่มเติม 2551 กรณีเกิดเหตุที่เกี่ยวข้อง เช่น กรณีไฟไหม้หรือ
น้ําท่วมที่เป็นเหตุฉุกเฉิน นายจ้างไม่สามารถประกอบกิจการได้ตามปกติ อาจจะต้องหยุดกิจการทั้งหมดหรือบางส่วน ให้นายจ้างจ่ายเงินให้กับลูกจ้างไม่น้อยกว่าร้อยละ 75 ของค่าจ้างในวันที่ลูกจ้างได้รับก่อนที่จะหยุด ตลอดระยะเวลาที่นายจ้างไม่มีงานให้ลูกจ้างทํางาน ทั้งนี้ สถานประกอบการยังไม่ได้แสดงความประสงค์
ว่าจะใช้มาตรา 75 หรือไม่
พล.ต.อ.อดุลย์ฯ ยังได้สั่งการให้สํานักงานแรงงาน ณ กรุงมะนิลา (ส่วนที่ 2) กรุงไทเป ติดตามเหตุการณ์แผ่นดินไหว ที่อาจจะเกิดผลกระทบกับแรงงานไทยในไต้หวันอย่างใกล้ชิด เบื้องต้นทราบว่ามีแรงงานไทยจํานวน 1 คนได้รับบาดเจ็บจากเหตุแผ่นดินไหว โดยถูกแผ่นหินแกรนิตหล่นทับที่หลังข้อเท้าขณะทํางานกะกลางคืนขณะนี้ได้รับการรักษาพยาบาลและได้รับการดูแลอย่างใกล้ชิดแล้ว
---------------------------
กลุ่มงานโฆษกและการข่าว/
กองเผยแพร่และประชาสัมพันธ์/
ชนินทร เพ็ชรทับ – ข่าว/
8 กุมภาพันธ์ 2561
รัฐบาลไทย-ข่าวทำเนียบรัฐบาล-พม. เร่งช่วยเหลือครอบครัวคนพิการด้อยโอกาสและประสบปัญหาทางสังคม ที่ จ.สุรินทร์ และประจวบคีรีขันธ์
วันพฤหัสบดีที่ 19 กรกฎาคม 2561
พม. เร่งช่วยเหลือครอบครัวคนพิการด้อยโอกาสและประสบปัญหาทางสังคม ที่ จ.สุรินทร์ และประจวบคีรีขันธ์
พม. เร่งช่วยเหลือครอบครัวคนพิการด้อยโอกาสและประสบปัญหาทางสังคม ที่ จ.สุรินทร์ และประจวบคีรีขันธ์
วันนี้( 19 ก.ค. 61) เวลา 8.30 น.นายอภิชาติ อภิชาตบุตร หัวหน้าผู้ตรวจราชการกระทรวงการพัฒนาสังคมและความมั่นคงของมนุษย์เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 101/2561 เพื่อรับทราบปัญหาทางสังคม ที่เกิดขึ้นในแต่ละวัน และร่วมหาแนวทางการป้องกันและแก้ไขปัญหาดังกล่าว โดยมีคณะผู้บริหารและผู้แทนจากหน่วยงานภายในกระทรวง เข้าร่วมการประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
จากกรณี หญิงชราวัย 81 ปี อาศัยอยู่กับลูกชายที่ป่วยพิการทางสมอง ครอบครัวมีฐานะยากจน ถูกชาย 2 คน บุกเข้าบ้าน และจี้ชิงเงิน 200 บาท ซึ่งเป็นเงินทั้งหมดที่มีอยู่ของครอบครัว ทําให้ไม่มีเงินสําหรับซื้ออาหารใช้ประทังชีวิต ที่ จังหวัดสุรินทร์ และกรณีหญิงวัย 34 ปี ประสบอุบัติเหตุถูกรถชน ทําให้มีเลือดคลั่งในสมอง ไม่รู้สึกตัว ต้องนอนป่วยติดเตียง ช่วยเหลือตัวเองไม่ได้ ในขณะที่น้องชายต้องลาออกจากงาน เพื่อมาอยู่ดูแลอย่างใกล้ชิด ทําให้ครอบครัวขาดรายได้ ที่ จังหวัดประจวบคีรีขันธ์ จากกรณีดังกล่าว ได้กําชับให้พัฒนาสังคมและความมั่นคงของมนุษย์จังหวัด สุรินทร์ (พมจ.สุรินทร์) และประจวบคีรีขันธ์ (พมจ.ประจวบคีรีขันธ์) พร้อมด้วยทีม One Home ทั้ง 2 จังหวัด เร่งลงพื้นที่เยี่ยมบ้านและประเมินทางสังคม เพื่อให้การช่วยเหลือในเบื้องต้นตามภารกิจด้านผู้สูงอายุ คนพิการ และครอบครัวของกระทรวง พม. โดยเฉพาะการมอบสิ่งของเครื่องใช้ที่จําเป็น เงินสงเคราะห์ และการให้คําปรึกษาแนะนําในเรื่องการประกอบอาชีพที่มั่นคง และการขอรับสิทธิสวัสดิการตามกฎหมาย ซึ่งต่อไปจะมีการหารือร่วมกับหน่วยงานในพื้นที่ เพื่อวางแผนในการช่วยเหลือระยะยาวต่อไป รวมทั้งการจัดส่งทีม One Home ลงพื้นที่เยี่ยมบ้าน และติดตาม ให้ความช่วยเหลือตามความต้องการเป็นระยะอย่างต่อเนื่องต่อไป
ทั้งนี้ หากประชาชนพบเห็นหรือประสบปัญหาทางสังคม สามารถขอความช่วยเหลือได้ที่ศูนย์ช่วยเหลือสังคม สายด่วน 1300 ตลอด 24 ชั่วโมง ซึ่งกระทรวง พม. พร้อมประสานหน่วยงานที่เกี่ยวข้องเพื่อดําเนินการช่วยเหลือต่อไป
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2562 ระหว่างวันที่ 19 – 25 ตุลาคม 2561 พบการกระทำผิด จำนวน 383 คดี คิดเป็นเงินค่าปรับ 5.75 ล้านบาท
วันศุกร์ที่ 26 ตุลาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2562 ระหว่างวันที่ 19 – 25 ตุลาคม 2561 พบการกระทําผิด จํานวน 383 คดี คิดเป็นเงินค่าปรับ 5.75 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 19 - 25 ตุลาคม 2561) พบว่ามีการกระทําผิด จํานวน 383 คดี คิดเป็นเงินค่าปรับ 5.75 ล้านบาท โดยแยกเป็น
- สุรา จํานวน 189 คดี คิดเป็นเงินค่าปรับ 1.68 ล้านบาท
- ยาสูบ จํานวน 107 คดี คิดเป็นเงินค่าปรับ 2.30 ล้านบาท
- ไพ่ จํานวน 11 คดี คิดเป็นเงินค่าปรับ 0.11 ล้านบาท
- น้ํามันและผลิตภัณฑ์น้ํามัน จํานวน 22 คดี คิดเป็นเงินค่าปรับ 0.44 ล้านบาท
- น้ําหอม จํานวน 1 คดี คิดเป็นเงินค่าปรับ 0.01 ล้านบาท
- รถจักรยานยนต์ จํานวน 30 คดี คิดเป็นเงินค่าปรับ จํานวน 0.64 ล้านบาท
- สินค้าอื่น ๆ จํานวน 23 คดี รวมเป็นเงินค่าปรับ 0.57 ล้านบาท
โดยมีของกลางแยกเป็นน้ําสุรา จํานวน 655.415 ลิตร ยาสูบ จํานวน 6,951 ซอง ไพ่ จํานวน 429 สํารับ น้ํามันและผลิตภัณฑ์น้ํามัน จํานวน 42,406.000 ลิตร น้ําหอม จํานวน 267 ขวด รถจักรยานยนต์ จํานวน 36 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-SME Development Bank จัดงานสัมมนา"จับอาหาร ผสานนวัตกรรมทำเงินล้านด้วยเทคโนโลยี"ดันอุตสาหกรรมด้านอาหารก้าวสู่ Thailand4.0
วันอังคารที่ 2 พฤษภาคม 2560
SME Development Bank จัดงานสัมมนา"จับอาหาร ผสานนวัตกรรมทําเงินล้านด้วยเทคโนโลยี"ดันอุตสาหกรรมด้านอาหารก้าวสู่ Thailand4.0
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง จัดสัมมนา “จับอาหาร ผสานนวัตกรรมทําเงินล้านด้วยเทคโนโลยี” ในวันศุกร์ที่ 5 พฤษภาคม 2560 เวลา 13.00-16.30 น.
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง จัดสัมมนา “จับอาหาร ผสานนวัตกรรมทําเงินล้านด้วยเทคโนโลยี” ในวันศุกร์ที่ 5 พฤษภาคม 2560 เวลา 13.00-16.30 น. ณ Co-Working Space อาคารสํานักงานใหญ่ SME Bank Tower ติดสถานีรถไฟฟ้าอารีย์ จากธุรกิจอาหารก้าวสู่นวัตกรรม ร่วมหาคําตอบว่าอาหารจะผนวกกับนวัตกรรมได้อย่างไร กับวิทยากร ผู้บริหารหนุ่มไฟแรงวิสัยทัศน์กว้างไกล ทั้ง2ท่าน นายรังสรรค์ พรมประสิทธิ์ หรือ โจ้QueQ ผู้ก่อตั้งแอพพลิเคชั่นQueQเพื่อแก้ปัญหาการรอคิวร้านอาหารตามห้างสรรพสินค้า ปัจจุบันมีลูกค้าใช้งานQueQ แล้วกว่า200,000ราย พร้อมกําลังขยายตลาดสู่สิงคโปร์ มาเลเซีย ฟิลิปปินส์และอินโดนีเซีย วิทยากรอีกท่าน นายชัยรัตน์ คงศุภมานนท์ รองประธานกรรมการ บริษัท กรีนเดย์ โกลบอล จํากัด แบรนด์อาหารไทยที่ประสบความสําเร็จในฐานะผู้ผลิตผักและผลไม้แปรรูป ในรูปแบบของขนมขบเคี้ยวที่มีประโยชน์ต่อสุขภาพจนได้รับการยอมรับจากผู้บริโภคหลายประเทศทั่วโลกและมีการส่งออกสู่ตลาดโลกอีก25ประเทศซึ่งทํารายได้ทั้งหมด 280 ล้านต่อปี
ผู้สนใจเข้าร่วมงานสํารองที่นั่งด่วน โทร02-265-3009, 098-269-8077 หรือ email: innocenter.smed@gmail.com รับจํานวนจํากัด ฟรีไม่มีค่าใช้จ่าย
ข้อมูลเพิ่มเติมติดต่อ :ศูนย์พัฒนา SMEs โทร 081-4807594
ผู้เผยแพร่ข้อมูล :ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง “หน้าที่ความรับผิดชอบของประชาชนชาวไทย  และการเรียนรู้วิชาภาษาอังกฤษ” แก่ผู้บริหาร ข้าราชการ เจ้าหน้าที่  เด็กและเยาวชนของสถานพินิจฯ จ.นราธิวาส
วันพุธที่ 21 พฤศจิกายน 2561
ม.ล.ปนัดดาฯ บรรยายพิเศษ เรื่อง “หน้าที่ความรับผิดชอบของประชาชนชาวไทย  และการเรียนรู้วิชาภาษาอังกฤษ” แก่ผู้บริหาร ข้าราชการ เจ้าหน้าที่  เด็กและเยาวชนของสถานพินิจฯ จ.นราธิวาส
ม.ล.ปนัดดาฯ บรรยายพิเศษ เรื่อง “หน้าที่ความรับผิดชอบของประชาชนชาวไทย และการเรียนรู้วิชาภาษาอังกฤษ” แก่ผู้บริหาร ข้าราชการ เจ้าหน้าที่ เด็กและเยาวชนของสถานพินิจฯ จ.นราธิวาส
เมื่อวันอังคารที่ ๒๐ พฤศจิกายน ๒๕๖๑ เวลา ๑๓.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยม พร้อมให้กําลังใจแก่คณะผู้บริหาร ข้าราชการ พนักงานราชการ ครูอาจารย์
นักสังคมสงเคราะห์ ฝ่ายปกครอง และบุคลากรในสังกัด
พร้อมทั้งบรรยายพิเศษ เรื่อง “หน้าที่ความรับผิดชอบของประชาชนชาวไทย
และการเรียนรู้วิชาภาษาอังกฤษ” แก่เด็กและเยาวชนในสถานพินิจและคุ้มครองเด็ก
และเยาวชนจังหวัดนราธิวาส และศูนย์ฝึกและอบรมเด็กและเยาวชนจังหวัดนราธิวาส
ณ ห้องประชุม สถานพินิจและคุ้มครองเด็กและเยาวชนจังหวัดนราธิวาส
และศูนย์ฝึกและอบรมเด็กและเยาวชนจังหวัดนราธิวาส อ.เมือง จ.นราธิวาส
ม.ล.ปนัดดาฯ กล่าวตอนหนึ่งของการบรรยายพิเศษ ความว่า :
“จงหนักแน่นและมุ่งมั่นกระทําสิ่งที่ถูกที่ควร จากนี้ไปจงนึกเปรียบตนเป็นเสมือน “ต้นหน”
นําผู้คนบนเรือเดินสมุทร หรือผู้คนในสังคมเป็นจํานวนมากไปสู่จุดหมายปลายทางที่เป็นความสําเร็จ
และคลาดแคล้วจากภยันตรายใดๆ การทําความดีเริ่นต้นได้ที่ใจเรา ส่วนใครเขาทําไม่ดี
เขาทําชั่วย่อมถือเป็นเรื่องของเวรกรรมบุญบาป ใครเลือกที่จะเป็นบัวใต้น้ําหรือเหนือน้ํา
ก็มีให้แลเห็นกันอยู่ในภาพของสังคมอันเป็นความหลากหลาย เช่น ความอวดรู้ อวดดี
และการสําคัญตนผิดๆ ทั้งที่คนเขาทําอะไรต่ออะไรสําเร็จกันมามากมายแล้วตั้งแต่เรายังไม่เกิด
สามารถยกขึ้นเป็นกรณีศึกษาในเชิงประจักษ์ได้มากมายหลายเรื่อง ลูกๆ หลานๆ ต้องมีความแม่นยํา
ในเรื่องเหล่านี้ ต้องทันคนทันเหตุการณ์ในยุคสมัยของวัตถุนิยม ที่ทําให้หลักคุณธรรม
และหลักศีลธรรมจรรยาผิดแผกไปจากก่อน คือ ตกต่ําลงไปมาก พูดกันถึงการดําเนินชีวิตปัจจุบัน
ทุกคนจะต้องมีความระมัดระวังตัวขึ้นเป็นอันมาก ไม่ตั้งอยู่ในความประมาท”
พร้อมกันนี้ ม.ล.ปนัดดาฯ ได้อัญเชิญพระราชดํารัสคําสอนในสมเด็จพระศรีนครินทราบรมราชชนนี มากล่าวต่อผู้บริหาร ข้าราชการ พนักงานราชการ และเยาวชนศูนย์ฝึกอบรมฯ และสถานพินิจฯ จ.นราธิวาส
พร้อมขอให้น้อมนําสู่การปฏิบัติ เพื่อยังความเป็นสิริมงคลเกิดขึ้นแก่ตนและครอบครัว
ดั่งกระแสพระราชดํารัส ความว่า :
"คนดีของฉันรึ จะต้องเป็นคนที่ไม่พูดปด ไม่สอพลอ ไม่อิจฉาริษยา ไม่คดโกง และไม่มีความทะเยอทะยาน
อย่างบ้าๆ แต่พยายามทําหน้าที่ของตนให้ดี ในขอบเขตของศีลธรรม"
รัฐบาลไทย-ข่าวทำเนียบรัฐบาล-รองปลัดกระทรวงดิจิทัลฯ เป็นประธานเปิดการอบรม “การพัฒนาวิทยากรแกนนำเน็ตประชารัฐ เพื่อการรู้เท่าทันเทคโนโลยีดิจิทัล”
วันจันทร์ที่ 6 สิงหาคม 2561
รองปลัดกระทรวงดิจิทัลฯ เป็นประธานเปิดการอบรม “การพัฒนาวิทยากรแกนนําเน็ตประชารัฐ เพื่อการรู้เท่าทันเทคโนโลยีดิจิทัล”
รองปลัดกระทรวงดิจิทัลฯ
p.p1 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000}
p.p2 {margin: 0.0px 0.0px 10.0px 0.0px; text-indent: 36.0px; font: 16.0px Helvetica; -webkit-text-stroke: #000000; min-height: 19.0px}
p.p3 {margin: 0.0px 0.0px 10.0px 0.0px; text-align: center; text-indent: 36.0px; font: 16.0px Helvetica; -webkit-text-stroke: #000000}
span.s1 {font-kerning: none}
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดการอบรมหลักสูตร “การพัฒนาวิทยากรแกนนําเน็ตประชารัฐเพื่อการรู้เท่าทันเทคโนโลยีดิจิทัล” ภายใต้กิจกรรมการสร้างการรับรู้ในการใช้ประโยชน์โครงข่ายและส่งเสริมการใช้งานแก่ประชาชน โดยกระทรวงดิจิทัลฯ มอบหมายให้บริษัท ทีโอที จํากัด (มหาชน) รัฐวิสาหกิจในสังกัดฯ จัดขึ้น ซึ่งหลักสูตรดังกล่าวเป็นการอบรมเจ้าหน้าที่ของสํานักงานสถิติจังหวัด และ บมจ.ทีโอที ในแต่ละพื้นที่ รวมไม่น้อยกว่า 100 คน เพื่อเป็น “วิทยากรแกนนําเน็ตประชารัฐ” ทําหน้าที่ผู้แทนกระทรวงดิจิทัลฯ ไปสร้างการรับรู้และความเข้าใจให้กับเจ้าหน้าที่ขององค์กรปกครองส่วนท้องถิ่น เพื่อเป็นผู้นําด้านดิจิทัลในระดับชุมชน และสามารถนําความรู้ที่ได้รับไปถ่ายทอดต่อในพื้นที่ของตนเอง ซึ่งกระบวนการนี้จะสร้างผู้นําระดับชุมชนได้อีก จํานวน 8,400 คน ภายใน 1-2 เดือนนับจากนี้ และเป็นเครือข่ายในการสร้างการรับรู้และการใช้ประโยชน์จากโครงข่ายเน็ตประชารัฐได้เป็นอย่างดี ยิ่งไปกว่านั้น กลุ่ม “วิทยากรแกนนําเน็ตประชารัฐ” ยังมีส่วนสําคัญในการสานต่อนโยบายของรัฐบาลในระดับพื้นที่ เป็นฟันเฟืองในการนําเทคโนโลยีดิจิทัลไปสร้างโอกาสให้กับประชาชนได้อย่างเท่าเทียม นําพาประเทศสู่การเป็น “ไทยแลนด์ 4.0” ในอนาคตอันใกล้ เมื่อวันที่ 6 สิงหาคม 2561 ณ สถาบันวิชาการ ทีโอที ถนนงามวงศ์วาน อําเภอเมือง จังหวัดนนทบุรี
****************************